แข้งออสซีเผด็จศึกจีน 2-0 ตีตั๋วตัดเชือกบอลเอเชีย
ทิม เคฮิลล์ โชว์ฟอร์มสุดยอดด้วยการทำคนเดียว 2 ประตู ช่วยให้ทีมออสเตรเลีย พิชิต จีน ลงได้ 2-0 ผ่านเข้าสู่รอบรองชนะเลิศ ศึกเอเชียน คัพ 2015 เป็นทีมที่ 2 ต่อจากทีมเกาหลีใต้,22 ม.ค. การแข่งขันฟุตบอลชิงแชมป์แห่งชาติเอเชีย หรือ เอเอฟซี เอเชียน คัพ 2015 ที่ประเทศออสเตรเลีย รอบ 8 ทีมสุดท้าย คู่ที่ 2 จีน ทีมอันดับ 1 ของกลุ่มบี พบกับ ออสเตรเลีย ทีมเจ้าภาพ ซึ่งเป็นอันดับ 2 ของกลุ่มเอ ที่สนามบริสเบน สเตเดี้ยม เมืองบริสเบน,เกมในครึ่งแรก ขุนพลจากแดนจิงโจ้ ออสเตรเลีย เป็นฝ่ายครองบอลได้มากกว่าอย่างเห็นได้ชัด แต่ไม่สามารถฝ่าแนวกำแพงเมืองจีนเข้าไปทำประตูได้เลย ทำให้หมด 45 นาทีแรก จึงยังเสมอกันอยู่ 0-0,เริ่มครึ่งหลังไปถึงนาทีที่ 48 เจ้าถิ่นขึ้นนำ 1-0 จากลูกยิงตีลังกาของ ทิม เคฮิลล์ เข้าประตูไปแบบเหนือชั้น,จากนั้นในนาทีที่ 59 จีนได้ลุ้นตีเสมอจากลูกยิงไกลของ จาง หลินเป็ง แต่ไม่ผ่านมือแม็ทธิว ไรอัน นายทวารจิงโจ้ อีกนาทีต่อมา แฟนบอลเจ้าถิ่นเฮเก้อ เมื่อมาร์ค เบรสชาโน หลุดเข้าไปยิงในเขตโทษ แต่บอลเหินข้ามคาน,ถึงนาทีที่ 62 เคฮิลล์เกือบทำประตูที่ 2 ของตัวเอง เมื่อหาจังหวะยิงในเขตโทษได้อีก แต่ไม่ผ่านมือ หวัง ต้าเล่ย นายทวารจีน และอีกนาทีต่อมา ต้าเล่ยต้องออกแรงปัดบูกโหม่งของ เทรนท์ เซนส์บิวรี อีกครั้ง,แต่ในนาทีที่ 65 เกมรุกของแข้งออสซีสัมฤทธิ์ผล จากจังหวะที่แม็ทธิว เล็คกี้ ได้บอลทางกราบซ้าย ก่อนดยนมาหน้าประตูให้เคฮิลล์โหม่งในเขตโทษ บอลพุ่งเสียบตาข่ายอย่างสวยงาม ช่วยให้ออสเตรเลีย นำ 2-0,เกมส่วนใหญ่ยังเป็นของเจ้าถิ่น และก่อนจบเกมไม่กี่นาที มาร์ค มิลลิแกน มีโอกาสทำประตู แต่ไม่ผ่านมือต้าเล่ย ทำให้จบเกม ออสเตรเลีย เอาชนะ จีน ไป 2-0 ผ่านเข้าสู่รอบรองชนะเลิศ ไปรอพบกับทีมแชมป์เก่า ญี่ปุ่น หรือทีมสหรัฐอาหรับเอมิเรตส์ ในวันอังคารที่ 27 มกราคมนี้
ทิม เคฮิลล์ โชว์ฟอร์มสุดยอดด้วยการทำคนเดียว 2 ประตู ช่วยให้ทีมออสเตรเลีย พิชิต จีน ลงได้ 2-0 ผ่านเข้าสู่รอบรองชนะเลิศ ศึกเอเชียน คัพ 2015 เป็นทีมที่ 2 ต่อจากทีมเกาหลีใต้
ทิม เคฮิลล์,ออสเตรเลีย,จีน,ฟุตบอลเอเชียน คัพ,รอบรองชนะเลิศ,ผลบอล,ข่าวกีฬา